|  |  |
| --- | --- |
| Numri i lëndës: | 2019:180449 |
| Datë: | 30.01.2020 |
| Numri i dokumentit: | 00796230 |

**C.nr. 103/2019**

**GJYKATA THEMELORE PEJË– DEGA NË KLINË - Departamenti i Përgjithshëm -Divizioni Civil**, më gjyqtarin Prenk Palushi, asistenten administrative Violeta Lecaj-Lulaj, në çështjen kontestimore të paditësit: L SH nga fshati D, Komuna e Klinës, të cilin e përfaqëson av.Bajram Mujaj nga Peja, Rr....,nr..., kundër të paditurit: Kompania e Sigurimeve’ K e R, në P, Lagjja .. nr... blloku .., të cilën me autorizim e përfaqëson av.Nazlija Bejta nga Prishtina, baza juridike: zhdëmtim-kompensim dëmi sipas auto-përgjegjësisë ,vlera e kontestit 9898€, pas mbajtjes se seancës se shqyrtimit kryesor i mbajtur me dt.22.01.2020, në të cilën prezantuan paditësi i autorizuari i tij si dhe i autorizuari i të paditurit , me dt. **29.01.2020**, mori këtë:

**A K T GJ Y K I M**

1. **APROVOHET PJESËRISHT SI I BAZUAR** kërkesëpadia e paditësit L SH nga fshati D K.K
2. **DETYROHET** e paditura e sigurimeve ‘K e R me seli në P që paditësit L SH nga fshati D K. Klinë në emër të zhdëmtimin-kompensimit të dëmit nga auto përgjegjësia për aksidentin e ndodhur me dt:03.12.2018 ti paguaj shumat e specifikuara si më poshtë:

**Dëmi jomaterial**

**-**zhdëmtimi në emër të dhimbjeve fizike-trupore për të gjitha llojet vlera në shumë prej **3.000,00** €.

**-**zhdëmtimi në emër të frikës së përjetua për të gjitha llojet vlera në shumë prej **2.500,00€.**

**-**zhdëmtimi për zvogëlim të përgjithshmen jetësore vlera në shumë prej **3.000,00€.**

**Dëmi material**

**-**shpenzimet e mjekimit në shumën prej **549,70€**

**-**shpenzimet për kujdes dhe ndihmë të huaj shuma prej **200,00 €**

**-**shpenzimet për terapi fizikale prej **400,00 €**

1. **REFUZOHET PJESËRISHT SI E PA BAZUAR**  kërkesëpadia e paditësit L SH nga fshati D K.K përtej shumave të gjykuara si në pikën I të dispozitivit të këtij aktgjykimi për shumat e specifikuara si më poshtë:

**Dëmi jomaterial**

**-**zhdëmtimi në emër të dhimbjeve fizike për të gjitha llojet vlera në shumë **500,00€**  
**-**zhdëmtim për zvogëlim të aktivitet jetësorë vlera ne shume prej **1.000,00€**

**Dëmi material**

**-**shpenzimet për ushqim të përforcuar vlera në shumë prej **200,00€**

1. **DETYROHET** e paditura Kompania e sigurimeve ‘K e R me seli në P që shumat e gjykuara si në pikën 1 të dispozitivit të këtij aktgjykimi ti paguaj me kamatë ligjore 8% në vit, duke filluar nga data e marrjes së këtij aktgjykimi 29.01.2020 deri në pagesën definitive, të gjitha këto në afat prej 15 ditësh nga dita e e marrjes se aktgjykimit nën kërcënimin e përmbarimit ligjor.
2. **DETYROHET** e paditura kompania e Sigurimeve ‘K e R me seli në P, që paditësit ti paguaj edhe shpenzimet e procedurës kontestimore në lartësi prej **1.486,00€**, të gjitha këto në afat prej 15 ditësh nga dita e marrjes se aktgjykimit nën kërcënimit e përmbarimit ligjor.

**A r s y e t i m**

Paditësi përmes të autorizuarit të tij më padi të precizuar si në parashtresën e dt:16.12.2019 gjatë shqyrtimit kryesor si dhe në fjalën përfundimtare ka mbetur në tërësi pranë padisë dhe kërkesës së saj, duke vlerësuar se me provat e propozuara dhe të administruara nga ana e gjykatës u vërtetua në tërësi baza juridike dhe lartësia e kërkesëpadisë së paditësit, nga gjykata ka kërkuar që me rastin e vendosjes lidhur me ketë qeshtje juridike-kontestimore ti merr parasysh të gjitha provat e propozuara e në veçanti mendimin dhe konstatimin e eksperteve mjekësore të dhënë në ekspertizën në formën e shkruar te dt:16.11.2019, ka përfunduar që padinë dhe kërkesën e saj ta aprovojë në tërësi si të bazuar, si dhe shpenzimet procedurale të specifikuara si në listën e dt.22.01.2020.

E paditura nuk e ka kontestuar bazën juridike por vetëm lartësinë e kërkesëpadisë, me arsyetimin se shumat e precizuara janë shumë të larta dhe jo në harmoni me praktikën gjyqesorë dhe kriteret e kompanive të sigurimeve, duke qëndruar pranë ofertës së dhënë në këtë seancë, si dhe duke i propozuar gjykatës që më rastin e marrjes se aktgjykimit të ketë parasysh lëndimet e pësuara të paditësit sipas ekspertizës mjekësore rregulloret e lartëcekura dhe praktiken gjyqësore, ta refuzon propozimin e kërkesëpadisë mbi shumën aktuale, ndërkaq sa i përket shpenzimeve procedurale ka kërkuar që të veproj konform dispozitave ligjore të LPK-së.

Gjykata në këtë qeshtje juridike civile me qëllim te vërtetimit të plotë dhe të drejtë të gjendjes faktike sipas propozimit të palëve ndërgjyqëse ka zhvilluar procedurën duke administruar provat si në vijim: raportin policor të aksidentit DR-3009-11 i dt:03.12.2018 i hartuar nga zyrtari policor B.Ahmeti, procesverbali mbi vëndshiqmin e aksidentit me të njëjtën datë, 8 foto të vendngjarjes, raporti nr.242001 i dt. 03.12.2018 i hartuar nga spitali i përgjithshëm në Pejë, urgjenca e nënshkruar nga Dr.A Berisha, fletëlëshimi nga spitali në Pejë reparti i kirurgjisë data e pranimit 03.12.2018 dhe dt. e lëshimit 09.12.2018 i nënshkruar dhe i vërtetuar nga Dr. Sadri Berisha dhe Naim Loxha-kirurg, kuponi me nr.983, kuponi fiskal nr.696962, raporti ortopedik i datës 16.02.2019 i nënshkruar dhe i vërtetuar nga Dr.Nazmi Morina ultrasonistë, kuponi fiskal nr.60968210 i dt:19.01.2019, fatura nr.120301 i dt. 19.0.12019, kuponi fiskal nr.0021, kuponi fiskla nr.13, kuponi fiskal nr.60132120, kuponi fiskal nr.601054448, raporti i vizitës me nr. të kartelës 2621 i dt. 02.04.2019 i vërtetuar nga Dr. Qerim Kida specialist-ortoped, kuponi fiskal nr.601743661, kuponi fiskal nr. 601105225, raporti i vizitës me nr. të kartelës 26221 i dt. 08.04.2019 i vërtetuar nga Dr. Qerim Kida specialist ortoped i qendrës spitalore Rol Medical, kuponi fiskal nr. 810088288, raporti specialistik nga ambulanca për rehabilitim spinal dhe ortopedi spinale i dt. 19.04.2019 i nënshkruar dhe vërtetuar nga Genc Povataj – ftiziatër, si dhe kuponi fiskal nr. 601137175 i dt. 02.04.2019.

Pasi që Gjykata bëri vlerësimin e secilës prove veç e veç dhe te gjithave së bashku e në lidhshmëri njëra me tjetrën duke u mbështetur në dispozitat e nenit 8 të LPK-së, arriti deri të përfundimi se në këtë qeshtje juridiko-civile-kontestimore duhet vendosur si në dispozitiv të këtij aktgjykimi.

Me provat e administruara gjykata ka vërtetuar se me dt. 03.12.2018 rreth orës 19:54 kishte ndodhur aksident trafiku në rrugën regjionale K – G, pikërisht tek rruga që shpije në drejtim të fshatit .. i Vogël K .K, aksidenti kishte ndodhur deri sa drejtuesi i automjetit të markës “...” me targa të regjistrimit ... i cili pasi që hynë në tejkalim të veturave NN, dhe në pamundësi që të kthehet në aksin rrugor të mëparshëm edhe pse kishte frenuar në mënyrë të vrullshme godet veturën B, të cilën e drejtonte paditësi, të cilën nga intensiteti i goditjes u hedh jashtë rruge në anën e majtë drejtimi i K, me ç’rast tani paditësi pëson lëndime të renda trupore.

Deri të kjo gjendje faktike gjykata ka ardhur duke u mbështetur në provat materiale të lexuara si më lartë me theks të posaçëm në provat materiale në raportin policor të aksidentit DR-3009-11-18 i dt. 03.12.2018, procesverbalin e aksidentit me të njëjtin numër dhe datë si dhe fotot e vendit të ngjarjes.

Baza juridike e kërkesë padisë nga e cila e paditura është përgjegjëse për të kompensuar paditësin gjen mbështetje në dispozitat ligjore të nenit 136, 140 dhe 159.1 të Ligjit mbi Marrëdhëniet e Detyrimeve.

Në dispozitën ligjore të nenit 136 të LMD-së parashihet se kush i shkakton tjetrit dëmin ka për detyrë të ja kompensojë, në qoftë se nuk provon se dëmi ka lindur pa fajin e tij, ndërkaq në dispozitën e nenit 140 parashihet se fajësia ekziston kur dëmtuesi e ka shkaktuar dëmin me dashje apo nga pakujdesia, kurse me dispozitën e nenit 159 përcaktohet se “në rast aksidenti të shkaktuar nga automjeti në lëvizje që është shkaktuar vetëm për faj të një poseduesi të automjetit vihen në zbatim rregullat mbi përgjegjësinë në bazë të fajësisë”.

Për të vërtetuar lartësinë e kërkesëpadisë, gjykata sipas propozimit të palëve, në cilësinë e provave materiale ka nxjerrë ekspertizën e eksperteve mjekësor të hartuar nga Dr. Skender Ukaj ortoped traumatolog, mjek në QKUK në Prishtinë dhe Dr. Muhamet Halitaj psikiatër, mjek në spitalin regjional në Pejë, të dhënë si në ekspertizën në formë të shkuar te dt. 26.11.2019 përmes të cilës kanë dhënë mendimin dhe konstatimin e tyre profesional, me çrast janë deklaruar për natyrën, shkallën dhe pasojat e lëndimeve dhe frikën që ka pësuar paditësi si pasojë e këtij aksidenti.

Ekspertet mjekësorë pas ekzaminimeve përkatëse kanë ardhur në përfundim se paditësi L SH si pasojë e këtij aksidenti ka pësuar lëndime të natyrës së rëndë trupore, për shkak të këtyre lëndimeve të pësuara, ka përjetuar dhimbje fizike të intensitetit posaçërisht të lartë prej 2 minutave, dhimbje fizike të intenzitetit të lartë në kohëzgjatje prej 3 orëve, dhimbje fizike të intenzitetit të mesëm 3 javë, dhe dhimbje fizike të intenzitetit të ulët ka ënde kohë pas kohë gjatë sforcimeve fizike dhe ndryshimeve klimatike.

Zvogëlim të aktivitetit të përgjithshëm jetësorë i shprehur në përqindje prej 5%, ndihma dhe përkujdesja e personit të tretë ka qenë e nevojshme për 3 javë, ushqim i përforcuara i nevojshëm për 3 javë, terapia fizikale e nevojshme në 2 vitet e para me nga 10 ditë, frikë primare të intensitetit të lartë në kohëzgjatje prej disa sekondave, frikë sekondare me intensitet të lartë në kohëzgjatje prej 3 orëve, frikë sekondare me intensitet të mesëm në kohëzgjatje prej 2 muajve, si dhe frikë me intensitet të ulët ka pasur në kohëzgjatje prej 6 muajve.

Gjykata konsideron se shumat e gjykuara janë në përpjesëtim me nivelin dhe kohëzgjatjen e dhimbjeve fizike, frikës, shkallës së zvogëlimit të aktivitetit të përgjithshëm jetësor, dhimbjeve shpirtërore që ka përjetuar paditësi. Shumat e gjykuara njëkohësisht paraqesin shpërblimin e dëmit jo-material si satisfaksion real i cili do ti shërbejë të dëmtuarit në kuptimin më të gjerë të fjalës për plotësimin e vlerave intelektuale dhe shpirtërore, për evitimin ose zvogëlimin e disproporcionit i cili është bërë pjesë e jetës shpirtërore dhe psikike nga lëndimet e pësuara në aksidentin e komunikacionit, të cilat shuma janë në harmoni me kriteret dhe praktikën e unifikuar gjyqësore e në pajtim me intencat bashkëkohore për shpërblimin e dëmit jomaterial nga autopërgjegjësia. Për lartësinë e kërkesëpadisë dhe për kategoritë e caktuara të dëmit jomaterial dhe material, gjykata vendosi duke u mbështetur në dispozitën ligjore të nenit 183 të LMD-së, gjithnjë duke pasur parasysh rëndësinë e të mirës se shkelur dhe qëllimin për te cilin shërben kompensimi i gjykuar, në atë mënyrë që i njëjti të jetë real për të rivendosur drejtëpeshimin shpirtëror të çrregulluar të paditësit për qka është edhe qëllimi i këtij kompensimi në atë mënyre që kurrsesi këto shuma të mos paraqesin thjeshtë qëllime fitimprurëse për paditësin paditësit.

Gjykata pasi vërtetoj të dhënat e rastit duke pasur parasysh dhimbjet e përjetuara fizike, intensitetin dhe kohëzgjatjen e tyre, natyrën, shkallen dhe pasojat e lëndimeve, intensitetin dhe shkallën e frikës, zvogëlimin e aktivitetit të përhershëm jetësor, duke marrë për bazë edhe rrethanat tjera që ndikojnë në përcaktimin e lartësisë së kompensimit dhe praktikës gjyqësore vendosi si në dispozitiv të këtij aktgjykimi.

Gjykata duke ua falur besimin e plotë në tërësi e ka pranuar mendimin dhe konstatimin profesional të eksperteve mjekësor për të cilin erdhi edhe deri të përfundimi se nuk ka as një arsye të dyshoj në profesionalizmin dhe objektivitetin e tyre, me arsyetimin se ekspertiza është kryer në mënyrë profesionale sipas profesionalizmit njohurive dhe shkathtësive më të mira të ekspertëve të angazhuar.

Për kamatën e gjykuar, gjykata ka vendosur konform dispozitave ligjore të Nenit 170 dhe 372 të Ligjit mbi Marrëdhëniet e Detyrimeve.

Për pjesën e kërkesës se refuzuar si në piken II të dispozitivit të këtij aktgjykimi që lidhet me dëmin material dhe jomaterial gjykata vendosi pasi që vlerësoj së shumat e kërkuara përtej shumave të gjykuara janë të pabazuara, me arsyetimin se të njëjtat nuk përkojnë me gjendjën faktike të vërtetuar në këtë procedurë e as me natyrën dhe shkallen e të mirës së privuar të paditësit si pasojë e aksidentit në fjalë të dt.03.12.2018.

Gjykata refuzojë kërkesëpadinë e paditësit pjesërisht si në piken II të dispozitivit të këtij aktgjykimi sa i përket shpenzimeve për ushqimin e përforcuar, duke u mbështetur në nenin 7.1 të LPK-së, ku palët kanë për detyrë ti paraqesin të gjitha faktet mbi të cilat i mbështesin kërkesat e veta, të propozojnë prova me të cilat konstatohen faktet e tilla, ndërkaq në këtë kontekst dispozita e nenit 319 të LPK-së përcakton se, secila palë ndërgjyqëse ka për detyrë të provoj faktet mbi të cilat e bazon kërkesën dhe pretendimet e veta.

Në rastin konkret me provat e administruara nga gjykata sipas propozimeve të palëve, pala paditëse nuk mundi ta argumentoj kërkesën e saj për pjesën e refuzuar të kërkesëpadisë.

Gjykata duke u bazuar në gjendjen e vërtetuar faktike si më lartë vlerësoj se e paditura mbanë përgjegjësinë për dëmin që i është shkaktuar paditësit me rastin e lëndimit në aksidentin e trafikut, për qka e paditura është e obliguar që ta kompensoj dëmin mbi bazën nga autopërgjegjësia në kuptim të dispozitave të nenit 136, 140, 159, 179 dhe 183 të LMD-së.

Vendimin që pala e paditur ti bartë shpenzimet e procedurës gjykata e ka mbështetur në dispozitat e nenit 449 dhe 452 të LPK-së.

Lartësia e shpenzimeve procedurale të aprovuara i referohet shpenzimeve të përfaqësimit të të autorizuarit të paditësit dhe atë: 208€ për përpilimin e padisë, 60€ për takse gjyqësore për padi, 208€ për parashtresë mbi precizimin e padisë, për shpërblimin e eksperteve mjekësore shumën prej 200€, si dhe 810€ për 3 seanca të mbajtura që nënkupton nga 270€ për secilën e që përben shumen e përgjithshme prej 1486€.

Nga arsyet e theksuara më lartë konform dispozitave ligjore te nenit 142 dhe 143 të LPK-së u vendos si në dispozitiv të këtij aktgjykimi.

**GJYKATA THEMELORE PEJË-DEGA NË KLINË**

**Departamenti i Përgjithshëm-Divizioni Civil**

**C.nr.103/2019, datë, 29.01.2020**

**KËSHILLË JURIDIKE** : Kundër këtij aktgjykimi

lejohet ankesa në afat prej 15 ditësh, nga dita e marrjes **Gj y q t a r i**

së të njëjtit, Gjykatës së Apelit në Prishtinë, përmes **Prenk Palushi**